1853

**1853. aasta** (**MDCCCLIII**) oli 19. sajandi 53. aasta.

## Sündmused maailmas
* 6. märts – Veneetsias Teatro La Fenices toimus Giuseppe Verdi ooperi "Traviata" esietendus, kuid etendus oli nii halb, et Verdi oli sunnitud osa ooperit ümber muutma.
* 5. aprill – Annibale de Gasparis avastas asteroidi Themis.
* 8. juuli – USA kommodoor Matthew Perry saabus oma nn Musta Laevastikuga Tōkyō lahte, et avada Jaapan läänemaailmale pärast enam kui 200 aastat kestnud eraldatust.
* 23. august – USA-s New Yorgi osariigis Saratoga Springsis valmistas George Crum esmakordselt ajaloos kartulikrõpse.
* 30. november – Krimmi sõda: Pavel Nahhimovi juhitud Vene laevastik hävitas Sinopi lahingus Türgi laevastiku, andes Prantsusmaale ja Suurbritanniale põhjuse sõjaga liituda.
* 30. detsember – Gadsdeni ost: Ameerika Ühendriigid ostsid Mehhikolt 10 miljoni dollari eest umbes 29 700 km² suuruse ala Gila jõest lõunas ja Rio Grandest läänes.

## Sündmused Eestis
* 8. jaanuar (vkj 27. detsember 1852) – Tallinna gümnaasiumi muusikaõpetaja A. Krüger asutas teadaolevalt esimese sümfooniaorkestri eesti koolis, millega esitas Mozarti avamängu ooperile "Don Giovanni".
* 18. juuni (vkj 6. juuni) – Eestimaa kubermangus puhkes kooleraepideemia.
* 29. august (vkj 17. august) – asutati Tartu Kõrgem Linna Tütarlastekool.
* 10. oktoober (vkj 28. september) – Tartus asutati Eesti Loodusuurijate Selts.
* Õpetatud Eesti Seltsi toimetistes ilmus teadustööna eepos "Kalevipoeg".
* Inglismaa kaudu jõudis Austraaliasse Hans Kauper, kes oli esimene eestlane, kes jäi sinna elama.

## Sündinud
* 28. jaanuar – Vladimir Solovjov, vene filosoof, luuletaja, publitsist ja kirjanduskriitik
* 28. jaanuar – José Martí, Kuuba luuletaja
* 1. veebruar – Nikolai Lunin, vene pediaater
* 7. veebruar – Ivan Grigorovitš, Venemaa keisririigi sõjaväelane
* 19. veebruar – Adelheid Hippius, Eesti pianist ja muusikapedagoog
* 28. veebruar – Robert Tigerstedt, soome füsioloog
* 14. märts – Ferdinand Hodler, Šveitsi maalikunstnik
* 17. märts – Hans Horst Meyer, saksa arst ja farmakoloog
* 24. märts – Bradford L. Gilbert, USA arhitekt
* 25. märts – Louis Christopf, Eesti arhitekt ja ehitusinsener
* 28. märts – August Wiera, Eesti teatritegelane
* 30. märts – Vincent van Gogh, hollandi maalikunstnik
* 4. aprill – Just Knud Qvigstad, norra keeleteadlane, folklorist ja pedagoog
* 6. aprill – Emil Jellinek, Austria ettevõtja
* 23. aprill – Alphonse Bertillon, prantsuse kriminalist ja antropoloog
* 8. mai – Karl Eduard Hefftler, baltisaksa maalikunstnik ja arhitekt
* 10. mai – Ludovico Marchetti, itaalia maalikunstnik
* 28. mai – Carl Larsson, rootsi kunstnik
* 5. juuni – Lucina Hagman, soomerootsi pedagoog, feminist ja poliitik
* 6. juuni – Georg Kuphaldt, saksa maastikuarhitekt ja dendroloog
* 29. juuni – Adolf von Strümpell, baltisaksa neuroloog
* 5. juuli – Cecil Rhodes, Briti päritolu Lõuna-Aafrika ärimees, teemanditööstur ja poliitik
* 11. juuli – Nina Ahlstedt, soome kunstnik
* 17. juuli – Alexius Meinong, Austria filosoof ja psühholoog
* 18. juuli – Hendrik Lorentz, hollandi füüsik
* 4. august – John Henry Twachtman, USA maalikunstnik
* 2. september – Wilhelm Ostwald, baltisaksa keemik, füüsik ja filosoof
* 13. september – Hans Christian Gram, taani bakterioloog
* 16. september – Albrecht Kossel, saksa biokeemik ja geneetika valdkonna teerajaja
* 20. september – Chulalongkorn, Tai kuningas
* 21. september – Heike Kamerlingh Onnes, hollandi füüsik
* 5. oktoober – Konstantin Stoilov, Bulgaaria poliitik
* 10. oktoober – Eugen Friedrich Reinhold Jannsen, eesti rahvusliku liikumise tegelane ja arst
* 1. november – José Santos Zelaya, Nicaragua poliitik, sõjaväelane
* 26. november – Bat Masterson, Metsiku Lääne legendaarne isiksus
* 30. november – Themistocles Gluck, saksa arstiteadlane
* 12. detsember – Johan Petter Johansson, rootsi leiutaja ja tööstur
* 22. detsember – Teresa Carreño, Venezuela pianist, ooperilaulja ja helilooja

## Surnud
* 4. märts – Christian Leopold von Buch, saksa geoloog
* 14. märts – Julius Jacob von Haynau, Austria sõjaväelane
* 17. märts – Christian Doppler, Austria matemaatik ja füüsik
* 28. märts – Konstantin Tyzenhaus, baltisaksa päritolu poola-leedu ornitoloog
* 18. aprill – William R. King, USA poliitik
* 19. mai – Lionel Kieseritzky, Tartust pärit baltisakslasest maletaja, dirigent ja pianist
* 4. juuni – Pavel Katenin, vene luuletaja, näitekirjanik, kirjanduskriitik, tõlkija ja teatritegelane
* 28. juuni – Claus Mohr, saksa klassikaline filoloog
* 22. juuli – Christoffer Wilhelm Eckersberg, taani maalikunstnik
* 9. august – Claus Mohr, saksa klassikaline filoloog
* 2. oktoober – François Arago, prantsuse matemaatik, füüsik, astronoom ja poliitik
* 26. oktoober – John Williams Gunnison, USA sõjaväelane ja maadeuurija
* 15. november – Maria II, Portugali kuninganna
* 10. detsember – Vassili Norov, Venemaa sõjaväelane
* 29. detsember – Louis Visconti, Itaalia päritolu Prantsuse arhitekt

## Viited